钦定古今图书集成/明伦汇编/闺媛典/第261卷 > 卡舜年妻沈氏
## 钦定古今图书集成/明伦汇编/闺媛典/第261卷 > 卡舜年妻沈氏

按《嘉兴县志》：“沈氏，诸生沈文举女。年十五，适郡文学
卜舜年。舜年性不羁，家贫又患羸疾，早死。沈年二十
五，柏舟自矢，纺织事姑。年八十九终。邑令表其庐。”

===徐君伯继室高氏===按《嘉兴县志》：“高氏，徐君伯继室。资性端严，克娴妇道。
年甫笄，归君伯。值明季丧乱，君伯避难郑家庄，为邻
人储泰所杀。高年二十四，奋不顾身，持刀破门，邻里
四起，擒储诣府鸣冤，力正典刑。高子方在襁褓，家极
贫，茹荼饮血，矢志抚孤。族人欲夺其志，断发不从，守
节三十年，子竟赖以成立。”